සංඥා දෝෂය හේතුවෙන් ඇති වූ දුම්රිය ප්‍රමාදය තවදුරටත් පවතින බව හිරු ප්‍රවෘත්ති අංශය සිදුකළ විමසීමකදී ප්‍රකාශ කර සිටියා.මේ අතර, දුම්රිය ප්‍රමාදය හේතුවෙන් කෝපයට පත් මගීන් පිරිසක් දුම්රිය රියදුරන්ට සහ කාර්ය මණ්ඩලයට පහරදීමක් සිදුකර ඇති බව දුම්රිය එන්ජින් රියදුරන්ගේ සංගමයේ කැදවුම්කරු ඉන්දික දොඩංගොඩ ප්‍රකාශ කළා.මේ අතර, සමෘද්ධි අධ්‍යක්ෂ ජනරාල්වරයා අත්තනෝමතිකව ක්‍රියාකරන බව පවසමින් සමෘද්ධි කළමනාකරුවන්ගේ සංගමය පාර්ලිමේන්තු වටරවුම අසල මේ වන විට විරෝධතාවක නිරත වනවා.මේ හේතුවෙන් පාර්ලිමේන්තු මාර්ගයේ රථවාහන තදබදයක්ද පවතින බවයි එහි සිටින හිරු වාර්තාකරු සඳහන් කළේ.